<classify> WAZIRI wa Nchi, Ofisi ya Rais, Tawala za Mikoa na Serikali za MitaaTamisemi, Selemani Jafo amesema hali si shwari katika lishe na kuwataka wakuu wa mikoa kuhakikisha wanaweka mikakati ya kukabiliana na hali hiyo.Aidha, amewaagiza ma-RC kuandikishana utekelezaji wa afua za lishe na wakuu wa wilaya ambao nao wametakiwa kufanya hivyo na wakurugenzi wa halmashauri.Jafo ametoa agizo hilo wakati anafungua kikao kazi na wakuu wa mikoa na makatibu tawala wa mikoa ambacho kimelenga kufanya tathimini tathmini ya masuala ya lishe nchini.Amesema tathmini ya awali inaonesha kuwa kati ya mikoa 26 iliyopo Tanzania Bara ni mkoa mmoja tu wa Kilimanjaro ndio umefika asilimia 50 ya matumizi ya fedha zilizotengwa kwa ajili ya lishe ambazo zilikuwa ni Sh bilioni 11.Alisema katika kamati za lishe ni mikoa miwili tu ya Shinyanga na Mtwara ndio angalau ilifanya vikao vitatu vya kamati za lishe huku katika suala la usimamizi shrikishi ni mkoa wa Geita pekee umetekeleza suala hilo.Jafo alieleza changamoto iliyopo katika suala la lishe kuwa ni uhaba wa watumishi wa lishe ambapo kama serikali inatarajia kuajiri watumishi 120 ili kuongeza wataalam katika mamlaka za serikali za mitaa.  <topic>: KITAIFA 